Innhald
Innhaldsliste 🔎︎

# CBool-funksjonen

Konverterer eit uttrykk eller ein serie med uttrykk til ein boolsk verdi. Eit uttrykk er sett saman av strengar, tal og operatorar. Samanlikningar, logiske eller matematiske operatorar er tillatne i uttrykk.

### Syntaks:

      CBool (expression As Variant) As Boolean

expression kan vera eit tal eller eit sett kombinerte uttrykk.

### Returverdi:

Boolsk

### Parametrar:

Uttrykk: Eit logisk uttrykk, ein matematisk formel, eit numerisk uttrykk eller eit sett uttrykk kombinert med operatorar. Ved evalueringa av uttrykka, har logiske operatorar forrang over samanlikningsoperatorar, som i sin tur har forrang over matematiske operatorar.

expression kan vera eit tal eller ein matematiske formel. Når det er likt 0, vert False returnert, elles True.

Fleire uttrykk som Uttrykk [[{operator] uttrykk2]…] kan kombinerast. Uttrykk og Uttrykk2 kan vera kva streng eller numerisk yttrykk som helst som du vil evaluaere. CBool kombinerer uttrykka eller returnerer anten Sann eller Usann. operator kan vera ein matematisk operator, logisk operator eller ein samanlikningsoperator.

### Feilkodar

5 Ugyldig prosedyreoppkall

### Eksempel:

I dei neste eksempla evaluerer funksjonen CBool eit logisk uttrykk, ein matematisk formel og verdien som vert returnert av funksjonen Instr. Funksjonen ser etter om bokstaven «a» finst i setninga brukaren skreiv inn.

    Sub ExampleCBool
        Print CBool( 1>2 Xor 44 ) ' evaluerer til «True»
        Print CBool( expression := 15 /2 -7.5 ) ' viser «False» sidan uttrykket er likt 0
        txt = InputBox("Skriv inn ei kort setning:")
        ' Kontrollerer om bokstaven «a» finst i setninga.
        ' I staden for kommandolinja
        ' If Instr(Input, "a")<>0 Then...
        ' vert CBool-funksjonen brukt slik:
        If CBool(Instr(txt, "a")) Then
            MsgBox "Bokstaven «a» finst i setninga du skreiv inn."
        EndIf
    End Sub

Liknande emne

CByte-funksjonen

CCur-funksjonen